**Ábrahámhegy Község Önkormányzata Képviselő-testületének**

**/2016. (II. .) önkormányzati rendelettervezete**

**az önkormányzat 2016. évi költségvetéséről**

## Ábrahámhegy Község Önkormányzatának Képviselő-testülete

## Az államháztartásról szóló 2011. évi CXCV. törvény 23.§ (1) bekezdésében kapott felhatalmazás alapján,

## az Alaptörvény 32. cikk (2) bekezdésében meghatározott eredeti jogalkotó hatáskörében eljárva,

## az Alaptörvény 32. cikk (1) bekezdés f) pontjában meghatározott feladatkörében eljárva

## a következőket rendeli el:

1.§ A rendelet meghatározza az önkormányzat kötelező és önként vállalt feladatainak ellátásához szükséges bevételeket, valamint kiadásokat.

2.§ A képviselő-testület az önkormányzat 2016. évi költségvetés

1. bevételi előirányzatát 312.300.584 Ft-ban,
2. kiadási előirányzatát 312.300.584 Ft-ban,
3. a költségvetési hiányát 0 ezer Ft-ban,
4. a költségvetési többletét 0 ezer Ft-ban,
5. a bevételek és kiadások főösszegét 312.300.584 Ft-ban

állapítja meg.

3.§ (1) Az önkormányzat egységes rovatrendszerét az 1. melléklet tartalmazza.

(2) Az önkormányzat kiadási előirányzatait működési kiadások, felhalmozási kiadások, kiemelt előirányzatok kötelező feladatok, önként vállalt feladatok és államigazgatási feladatok szerinti bontásban a rendelet 2. melléklete tartalmazza.

 (3) Az önkormányzat költségvetési bevételi előirányzatait, működési bevételek, felhalmozási bevételek, kiemelt előirányzatok kötelező feladatok, önként vállalt feladatok és államigazgatási feladatok szerinti bontásban a rendelet 3. melléklete tartalmazza.

4.§ Az önkormányzat nevében végzett beruházások és felújítások kiadásait beruházásonként és felújításonként a rendelet 4. melléklete tartalmazza.

5.§ (1) A képviselő-testület az önkormányzat 2016. évre foglalkoztatottak létszám előirányzatát az alábbiak szerint állapítja meg:

 a) átlagos statisztikai állományi létszám – átlaglétszám – 12 fő,

 b) az év utolsó napján foglalkoztatott záró létszám 12 fő.

(2) Az önkormányzat engedélyezett létszámkeretét a rendelet 5. melléklete tartalmazza.

6.§ Az önkormányzatnak európai uniós forrásból finanszírozott támogatással megvalósuló programja és projektje nincs folyamatban, ezt a rendelet 6. melléklete tartalmazza.

7.§ Az önkormányzat adósságot keletkeztető ügyletekből és kezességvállalásokból fennálló kötelezettségeit a rendelet 7. és 8. melléklete tartalmazza.

8.§ Az önkormányzat költségvetési tartalékát a rendelet 9. melléklete tartalmazza.

9.§ Az önkormányzat által adott közvetett támogatások részletezését a rendelet 10. melléklete tartalmazza.

10.§ Az önkormányzat 2015. évi működési célú pénzeszközátadását, bevételét, lakossági támogatását a rendelet 11. és 12. melléklete tartalmazza.

11.§ Az önkormányzat helyi adóbevételeinek és közhatalmi bevételeinek részletezését a 13. melléklet tartalmazza.

12.§ Az önkormányzat irányítószervi támogatását a 14. melléklet tartalmazza.

13.§ A költségvetési hiány külső finanszírozására vagy a költségvetési többlet felhasználására szolgáló finanszírozási bevételek és kiadások működési és felhalmozási cél szerinti tagolásban történő kimutatását a 15. melléklet tartalmazza.

14.§ A képviselő-testület dönt az önkormányzat kiadásainak és bevételeinek módosításáról, a 300.000 Ft-ot meghaladó kiadási előirányzatok közötti átcsoportosításról. A polgármester 300.000 Ft összeghatárig a képviselő-testület felhatalmazása alapján jogosult átcsoportosítani.

15.§ Az előirányzaton belüli kötelezettségvállalásról a polgármester 500.000 Ft összeghatárig saját hatáskörben intézkedhet.

16.§ (1) Az értékpapír kibocsátása értékhatárra tekintet nélkül a képviselő-testület hatásköre.

(2) A hitel, kölcsön felvétele és törlesztése értékhatárra tekintet nélkül a képviselő-testület hatásköre.

(3) A szabad pénzeszközök betétként való elhelyezésére a polgármester jogosult. A betét elhelyezésről a betét elhelyezést követő testületi ülésen tájékoztatni köteles a képviselő-testületet.

17.§ Az önkormányzat év közben a költségvetési rendelet készítésekor nem ismert többletbevételhez jut, vagy bevételei elmaradnak a tervezettől, e tényről a polgármester a képviselő-testületet tájékoztatja.

18.§ Ez a rendelet a kihirdetését követő napon lép hatályba.

|  |  |
| --- | --- |
| Vella Ferenc Zsolt sk.polgármester | Wolf Viktória sk.jegyző |

Kihirdetési záradék:

A rendelet kihirdetésre került 2016. . napján.

|  |  |
| --- | --- |
|  | Wolf Viktória sk.jegyző |